**R O M Â N I A** (nu produce efecte juridice)\*

**JUDEȚUL MUREȘ**

**MUNICIPIUL TÂRGU MUREȘ PRIMAR**

**Administrația Domeniului Public Soós Zoltán**

Biroul Juridic

**Nr**. 52907/7209/12.07.2022

**R E F E R A T D E A P R O B A R E**

**privind împuternicirea Primarului Municipiului Târgu Mureș cu semnarea în numele Consiliului Local al Municipului Târgu Mureș a acordurilor de colaborare încheiate cu gestionarii fondului cinegetic de pe raza U.A.T. Târgu Mureș, conform Anexei 1 a Ordinului Ministrului Mediului, Apelor și Pădurilor nr. 1570 din 7 iunie 2022**

Prin intermediul adresei cu nr. 6600/06.07.2022, Ministerul Mediului, Apelor și Pădurilor – Garda Forestieră Brașov aduce la cunoștința U.A.T.-urilor din raza sa de competență Ordinul Ministrului nr. 1570/07.06.2022, publicat în Monitorul Oficial nr. 633/28.06.2022, prin care se stabilește modelul-cadru al acordului de colaborare dintre gestionarul fondului cinegetic și unitățile administrativ-teritoriale de pe raza fondului cinegetic. Conform art. 2, alin. (2) al actului normativ mai sus menționat, acordul de colaborare se încheie de către gestionar în maximum 30 de zile calendaristice de la intrarea în vigoare a prevederilor ordinului, respectiv de la primirea gestiunii fondului cinegetic, prin încheierea procesului-verbal de predare-primire a acesteia, după caz.

Analizând conținutul Anexei 1 a Ordinului nr. 1570/07.06.2022, am constatat că legiuitorul a nominalizat consiliile locale drept părți în acordurile de colaborare încheiate cu gestionarii fondurilor cinegetice. Consiliile locale au în competența lor atribuții cu privire la cooperarea sau asocierea cu persoane juridice române sau străine, în vederea finanţării şi realizării în comun a unor acţiuni, lucrări, servicii sau proiecte de interes public local, după cum reiese din analiza prevederilor art. 129, alin. (9), lit. a) din Codul Administrativ.

Cu toate acestea, arătăm că, în conformitate cu prevederile art. 96, alin. (1) al Codului administrativ, ***unitățile administrativ-teritoriale sunt persoane juridice de drept public, cu capacitate juridică deplină și patrimoniu propriu***, și nu Consiliul Local sau Primăria, care nu sunt entități cu personalitate juridică, ci organ deliberativ, respectiv structură executivă a unității administrativ-teritoriale. În fapt, **primarul, în calitatea sa de autoritate publică executivă a administraţiei publice locale, reprezintă unitatea administrativ-teritorială în relaţiile cu alte autorităţi publice, cu persoanele fizice sau juridice române şi străine, precum şi în justiţie** (*art. 154, alin. (6), Codul administrativ*).

În consecință, apreciem că doar primarul are capacitatea juridică de a **semna** în numele unității administrativ-teritoriale un acord de colaborare cu gestionarii fondului cinegetic, motiv pentru care propunem împuternicirea acestuia în acest sens, prin hotărâre a consiliului local.

Având în vedere cele expuse, supunem aprobării Consiliului Local proiectul de hotărâre alăturat.

**Aviz favorabil al**

**Administrației Domeniului Public**

**Director A.D.P.**

**ing. Moldovan Florian**

**Șef Birou Juridic A.D.P.,**

**C.j. Codarcea Roxana**

Întocmit,

C.j. Tudor Făgărășan

**\*Actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art. 129 și art. 139 din O.U.G. nr. 57/2019 privind Codul Administrativ**

**ROMÂNIA Proiect**

**JUDEȚUL MUREȘ** (nu produce efecte juridice\*)

**CONSILIUL LOCAL MUNICIPAL TÂRGU MUREȘ**

**PRIMAR**

**Soós Zoltán**

**H O T Ă R Â R E A nr. \_\_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2022**

**privind împuternicirea Primarului Municipiului Târgu Mureș cu semnarea în numele Consiliului Local al Municipului Târgu Mureș a acordurilor de colaborare încheiate cu gestionarii fondului cinegetic de pe raza U.A.T. Târgu Mureș, conform Anexei 1 a Ordinului Ministrului Mediului, Apelor și Pădurilor nr. 1570 din 7 iunie 2022**

**Având în vedere:**

a) Referatul de aprobare nr. 52907/7209/12.07.2022, inițiat de Primar prin Serviciul Public Administrația Domeniului Public – Biroul juridic *privind împuternicirea Primarului Municipiului Târgu Mureș cu semnarea în numele Consiliului Local al Municipului Târgu Mureș a acordurilor de colaborare încheiate cu gestionarii fondului cinegetic de pe raza U.A.T. Târgu Mureș, conform Anexei 1 a Ordinului Ministrului Mediului, Apelor și Pădurilor nr. 1570 din 7 iunie 2022*

b) Raportul Comisiilor de specialitate din cadrul Consiliului local municipal Târgu Mureș;

c) Raportul Direcției Juridice, Contecios Administrativ și Administrație Publică Locală;

**În conformitate cu prevederile:**

* Art. 2, alin. (1), precum și Anexa Ordinului nr. 1570/2022 *privind stabilirea modelului-cadru al acordului de colaborare dintre gestionarul fondului cinegetic și unitățile administrativ-teritoriale de pe raza fondului cinegetic*;
* Art. 6, alin. (1), lit. w) din Legea nr. 407/2006 a vânătorii și a protecției fondului cinegetic, cu modificările și completările ulterioare;

**În temeiul** art. 96, alin. (1), art. 129 alin. (2) lit. e), alin. (9), lit. a), art. 139 alin. (1), art. 154, alin. (6) și art. 196, alin. (1), lit. a) din O.U.G. nr. 57/2019 privind Codul Administrativ, cu modificările și completările ulterioare,

**H o t ă r ă ș t e:**

**Art.1**. Se împuternicește Primarul Municipiului Târgu Mureș, **Soós Zoltán**,să semneze în numele Consiliului Local al Municipului Târgu Mureș acordurile de colaborare încheiate cu gestionarii fondului cinegetic de pe raza U.A.T. Târgu Mureș, conform Anexei 1 a Ordinului Ministrului Mediului, Apelor și Pădurilor nr. 1570 din 7 iunie 2022.

**Art***.* **2.** Acordurile de colaborare prevăzute la art. 1 al prezentei se vor încheia cu fiecare gestionar al fondului cinegetic de pe raza U.A.T. Târgu Mureș, pentru perioada de valabilitate rămasă din contractele în derulare.

**Art.** **2.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureș prin Serviciul Public Administraţia Domeniului Public.

**Art. 3.** În conformitate cu prevederile art. 252, alin. (1), lit. c) și art. 255 din O.U.G.nr. 57/2019 privind Codul Administrativ, precum și ale art. 3 alin. 1 din Legea 554/2004 Legea contenciosului administrativ, prezenta Hotărâre se înaintează Prefectului județului Mureș pentru exercitarea controlului de legalitate.

**Art. 4.** Prezenta hotărâre se comunică:

* Serviciului Public Administraţiei Domeniului Public;

**Viză de legalitate**

**Secretarul General al Municipiului Târgu Mureș**

**BÂTA ANCA VOICHIȚA**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**